નવી દિલ્હી: દિલ્હીમાં યુવતીની નિર્દયતાથી પીટાઈ કરવાનો વીડિયો સામે આવ્યાં બાદ મામલાએ તૂલ પકડ્યું છે. પીડિત યુવતીએ પોલીસને આપેલા નિવેદનમાં યુવક પર રેપનો આરોપ લગાવ્યો છે. તેણે પોલીસને જણાવ્યું છે કે આરોપી યુવકે તેને 2 સપ્ટેમ્બરે તેના ઉત્તમનગર સ્થિત મિત્રની ઓફિસમાં બોલાવી અને તેનો રેપ કર્યો. ત્યારબાદ તેની સાથે મારપીટની ઘટનાને અંજામ આપ્યો. પોલીસે આ મામલે કાર્યવાહી કરતા યુવકની ધરપકડ કરી લીધી છે. યુવકને એક દિવસની પોલીસ રિમાન્ડ પર મોકલાયો છે. અત્રે જણાવવાનું કે ઉત્તમનગર વિસ્તાર સ્થિત એક કોલ સેન્ટરમાં યુવતીને નિર્દયતાથી મારવાનો મામલો સામે આવતા ખળભળાટ મચી ગયો હતો. ગૃહમંત્રી રાજનાથ સિંહે પણ આ મામલાને ગંભારતાથી લીધો અને પોલીસને કાર્યવાહી કરવાના નિર્દેશ આપ્યાં હતાં.